**Հետազոտական աշխատանք**

***Թեմա՝*** Դերային խաղերը

**Դպրոց՝** Երևանի Ռ. Իշխանյանի Հ. 153 հիմն. դպրոցի ՊՈԱԿ

**Կատարող**՝ Նարինե Հայրապետյան

**Ղեկավար**՝ Լիլիթ Բարսեղյան



<<Կրթություն առանց սահմանի >> ՀԿ

 Երևան 2022

 1

  **Բովանդակություն**

Ներածություն---------------------------------------------------------------------------------------2 Խաղալիքի դերը երեխայի զարգացման գործ: Խաղը որպես հոգեբանական պաշտպանություն-------------------------------------------------------------------------------------3-4Դերախաղի նշանակությունը երեխայի զարգացման գործում.

 Երեխան որպես հերոս -----------------------------------------------------------------5-6

Դերային խաղը՝ որպես ուսուցման մեթոդ:

Դերային խաղի նպատակները-------------------------------------------------------------------7-8

Դերային խաղի փուլերը, տեսակները---------------------------------------------------------9-10

Դերային խաղեր՝ կիրառված ֆրանսերենի՝ որպես երրորդ օտար լեզվի դասերին տարբեր դասարաններում------------------------------------------------------------------------11-13

Դերախաղի նշանակությունը կրտսեր դպրոցական տարիքի երեխաների

 համար---------------------------------------------------------------------------------------------------14-15

Եզրակացություն-------------------------------------------------------------------------------------16

Օգտագործված նյութերի ցանկը----------------------------------------------------------------17

 ***Ներածություն***

***<<Երեխան, որը չի խաղում, երեխա չէ, իսկ մեծահասակը, որը չի խաղում, կորցրել է այն երեխային, որն ապրում էր իր մեջ>>։***

 ***Պաբլո Ներուդա***

 Ելնելով իրենց տարիքային հոգեֆիզիոլոգիական առանձնահատկություններից՝ աշակերտները միշտ հետաքրքրված են խաղերով կամ խաղային իրադրություններով, քանի որ վերջիններս ուսուցումը դարձնում են ավելի հետաքրքրաշարժ և ստեղծագործական:

 Ոսուցման գործընթացն առավել արդյունավետ կազմակերպելու համար առանձնակի նշանակություն ունի ուսուցման նպատակին ծառայող ճիշտ մեթոդի կամ մեթոդական հնարի ընտրությունը:

 Օտար լեզուների և հատկապես երրորդ օտար լեզվի ուսուցման հիմնական նպատակը հաղորդակցական հմտությունների ձևավորումն է:

 Օտար լեզուների ուսուցման ընթացքում հաղորդակցական հմտություններ ձևավորելու և օտար լեզուների գործնական կիրառման համար աներկբայելի նշանակություն ունեն հատկապես դերային խաղերը:

 << Ասա ինձ և ես կմոռանամ, ցույց տուր ինձ, և ես կհիշեմ, մասնակից դարձրու, և ես կսովորեմ։>> չինական այս ասացվածքը լավագույնս է արտացոլում կրթության արդյունավետ իրականացման հիմնական հաղթաթուղթը: Իսկ դերային խաղում աշակերտի մասնակցությունն առավելագույնն է:

Այս թեմայի շրջանակներում *անդրադառնալու ենք դերային խաղերի նպատակներին, առավելություններին՝որպես օտար լեզվի ուսուցման մեթոդ, դերային խաղերի փուլերին, տեսակներին և ներկայացնելու ենք դերային խաղեր, որոնք կիրառվել են մեր կողմից ֆրանսերենի՝ որպես երրորդ օտար լեզվի դասերին:*

 *2*

1. **Խաղալիքի դերը երեխայի զարգացման գործում**

 **Խաղը որպես հոգեբանական պաշտպանություն**

 Մեծ հրաշք է, երբ երեխան խաղում կամ շփվում է տիկնիկի հետ, Երեխան հարցեր է առաջադրում, տալիս է տիկնիկին իբրև թե այդ հարցերը տիկնիկից է լսում ու ինքն էլ սկսում է պատասխանել իր տված հարցին: Այսպիսով, տիկնիկի միջոցով շատ բարդ ու համակողմանի վերլուծություններ են տեղի ունենում երեխայի գիտակցության ու հոգեբանության մեջ: Տիկնիկը երեխայի համար դառնում է կյանքի հետ շփվելու, շատ հարցերի պատասխանները այդ շփման միջոցով գտնելու միջոց:Այնպես որ, այն ծնողները, որոնք իրենց երեխաներին հաճախ են տանում տիկնիկային թատրոն, նախ ազատվում են երեխաների բարձրացրած շատ հարցերի պատասխանները տալուց, միաժամանակ օգնելով հետագա կյանքում ինքնուրույն հաղթահարել շատ խոչընդոտներ: Տիկնիկայինում դաստիարակված երեխան փառավոր պատկերացումներ ունի, հավատ ունի իր գործի նկատմամբ և գիտի, որ իր կողքին կան իր նման մտածող այլ երեխաներ:Տիկնիկները հայելի են, նրանց միջոցով երեխան ցուցադրում է իրեն շրջապատող մարդկանց վարքը: Դերախաղի արդյունքը ավելի ակնհայտ կլինի, եթե դերախաղը լինի կենդանի` երեխայի խաղալիքը ( օրինակ` շունը, ձին, արջուկը…) նրա համար կենդանի են, շնչավոր, երեխան խոսում է, հարցեր տալիս, պատասխանում, ապրում նրանց հետ: Խաղը որպես հոգեբանական պաշտպանություն Դերային խաղերը երեխայի հոգեկանի զարգացման մեջ զբաղեցնում է կարևոր տեղ:Փոխարինող առարկաները զբաղեցնում են առաջին աստիճանը սիմվոլների հասկացման գործում: Չե որ ոչ ոք թույլ չի տա երեխային իրական արդուկի կամ մուրճի հետ խաղալ: Յուրաքանչյուր երեխայի ամենաբաղձալի ցանկությունն է տիրանալ անհասանելի իրերին: Այդ իսկ պատճառով մանկական ֆանտազիայում մուրճ է դառնում սովորական մատիտը: Դերային խաղում զարգանում է կամածին վարքը: Երեխայի մոտ զարգանում է կամածին ուշադրություն և կամածին հիշողություն: Հիմնվելով ստացած տեղեկության վրա, նա փողարինող առարկան 7 օժտում է այն հատկանիշներով, որոնք առավել շատ են նրան հետաքրքրում: Մանկական հոգեբաները նշում են, որ ստեղծագործական ընդունակությունները ուժեղ զարգացած են այն երեխաների մոտ, ովքեր ունեն քիչ խաղալիքներ և ավելի շատ խաղում են քարերով, կամ կենցաղային առարկաներով: Իր երևակայության մեջ հասարակ առարկային տալով տարբեր գործառույթներ երեխաներ սովորում են գնահատել առարկան բոլոր կողմերից:

 3

Հետագայում նման երեխաները իրադարձությանը նայում են դիտորդի տեսանկյունից և հասկանում այլոց տեսակետները: Դերային խաղերը հասարակության հետ պրոեկտման վերաբերմունք են: Հասակակիցների դերային խաղերը օգնում են կառուցել հարաբերություններ ընկերների հետ, պաշտպանել սեփական հետաքրքրությունները և հաշվի առնել այլ մարդկանց ցանկությունները: Խաղի մեջ փոքրիկը ձեռք է բերում հմտություններ, որոնք պետք կգան ուսումնական գործընթացում: Ինչքան երեխայի հայացքներն են փոխվում, այնքան ել փոխվում է խաղի սյուժեն: Երեխաների համար դերային խաղերն ունեն ավանդական սյուժետ` խանութ, հիվանդանոց, դպրոց: Նման խաղեր խաղում են բոլոր սերունդները` ավելացնելով նրանց տարբեր բովանդակություններ: Խաղի բովանդակության վերաբերմունքը փոխանցվում է մասնակիցներին: Մեկը կզայրանա ընտանիքի վրա բարձր ձայնով, մյուսը երգեր կերգի և գրքեր կկարդա : Մարդկանց հարաբերությունները իրար նկատմամբ շատ են հուզում երեխաներին: Դերային խաղի մեջ փորձելով կրկնել այն ամենը ինչ նրանք տեսել և լսել են` երեխաները իրենց վրա են վերցնում այս կամ այն ոճը: Ինչքան մեծանում է երեխան, այնքան բարդ էն դառնում դերային խաղերը: Ի հայտ են գալիս կանոններ, որոնց հարկավոր է հետևել: 6-7 տարեկան երեխաները կպնդեն խաղը անցկացնել իրենց ձևով` մտնելով կոնֆլիկտի մեջ և ստանալով իրավունք խաղալ գլխավոր դերը<> կամ <>: Մեծանալով, ավագ նախադպրոցակաները սովորում են պայմանավորվել և պլանավորել խաղը, ընդ որում երեխաները լավ են ընկալում նոր դերերը, բայց ոչ դրանց ստեղծումը: 8 Նրանք վերցնւմ են միայն խաղի այն ձևերը որոնք ցույց են տվել նրանց ընկերները կամ մեծահասակները: Ոչ բոլոր երեխաները հակվածություն ունեն դեպի դերային խաղ: Ամաչկոտ, քաշվող փոքրիկները հաճախ նախընտրում են սպորտային խաղեր, կամ մենակություն համակարգչի դիմաց: Չի կարելի թերագնահատել դերային խաղերի ներդրումը երեխայի զարգացման գործում: Եթե երեխան ամաչկոտ է, կարելի է երեխային գրավել դեպի խաղը` այն վերածելով թաթերական ներկայացման: Կախարդական հեքիաթները, որոնք սիրում են երեխաները, կօգնեն պատրաստել վարքի ճիշտ հմտությունների, յուրաքանչյուր տնային աշխատանք կարելի է ուղեկցել խաղով: Երեխային խաղի մեջ ներգրավելուն միտված այդ բոլոր միջոցներն ունեն մեկ նպատակ` դաստիարակել ներդաշնակ զարգացած, հաջողված անձնավորություն: Երեխան խաղում է մի շարք զգացմունքներին համապատասխան:Դերախաղը հարստացնում է երեխայի է երեխայի զգացմունքները և զգայարանները:Երեխան կարող է հիշել ամիսներ առաջ տեղի ունեցած հաճելի մի իրադարձություն:

 4

5

 **Դերախաղի**  **նշանակությունը երեխայի զարգացման գործում**

**Երեխան որպես հերոս**

 Սա ձեռք բերած գիտելիքների կամ փորձի հարստացման միջոց է: Կատարելով որևէ դեր` երեխան ձգտում է` ըստ համապատասխան իրավիճակի դրսևորել այն և հասցնել ավարտին: Դերախաղը մասնակիցներին հնարավորություն է տալիս բացահայտել իրենց ընդունակությունները: Անհրաժեշտ է ընտրել խաղի համար բազմաբովանդակ և հետաքրքրաշարժ թեմաֈ Այդ կերպ հնարավոր է լինում իրականացնել տարբեր դերեր: Այստեղ կարեվորվում են համապատասխան մթնոլորտի ստեղծում և մասնակիցների անկաշկանդ վարքագծի ապահովումը: Դերախաղերը կարող են ունենալ հստակ կառուցվածք կամ լինել ազատ: Այն օգտակար է երբ փորձում են ցույց տալ, որ նույն թեմայի շուրջ տարբեր մարդիկ տարբեր կառուցվածք ունեն: Դերախաղի գրագետ իրականացումն անգնահատելի օգուտ է բերում մասնակիցներին: Դրանք ցանկալի է անցկացնել պարապմունքի մեջտեղում: Մեթոդը պետք է կիրառել շատ զգույշ: Ցանկալի է, որ խմբերը լինեն փոքր: Եթե մի խումբը խաղում է մյուս լինում է դիտորդ: Դերախաղը մասնակիցներին հնարավորություն է տալիս հասկանալ, թե ինչպես են իրենց զգում այլ մարդիկ, երբ առնչվում են ինչ-ինչ իրավիճակների հետ: Դերային խաղը երեխայի համար սիրելի, զվարճալի, հետաքրքիր խաղ է, որը զարգացնում է նրա խոսքը, ստեղծագործական ունակութունները, ինքնուրույնությունը, խմբով խաղալուաշխատելու հմտությունները: Դերախաղի էական նշանակությունը այն է, որ երեխան հայտնվում է ուրիշ մարդու դիրքում և կարծես աշխարհին նայում է այն մեծահասակի տեսանկյունից, որի դերը կատարում է: Երեխայի երևակայությունը զարգանում է հատկապես ստեղծագործական, դերային խաղերի միջոցով: Երեխան հավատում է իր հորինած կերպարին: Նա ոչ միայն հավատում է, այլև ինքն է կատարում այդ դերերը: Մտնելով կերպարի մեջ` երեխան դառնում է նա, ում ընդօրինակում է: Դերախաղը հիմնականում խմբային է, մասնակցում են մի քանի երեխաներ, որոնցից յուրաքանչյուրը կատարում է իր դերը: Այսպես խաղում ձևավորվում են երկար, շղթայաձև փոխկապակցված խաղային խմբեր, օրինակ` աշխատում է 10 հիվանդանոցային համալիրը, բժիշկները զննում են հիվանդներին, վիրաբույժը վիրահատում է ատամնաբույժը բուժում է ատամները, շտապօգնության մեքենան հրդեհից այրվածներին հասցնում է հիվանդանոց, հիվանդանոցի կողքին

այրվում է բնակելի շենք, այնտեղ են շտապում հրշեջ մեքենաները և այլն: Սա ձեռք բերած գիտելիքների կամ փորձի հարստացման միջոց է: Կատարելով որևէ դեր` երեխան ձգտում է` ըստ համապատասխան իրավիճակի դրսևորել այն: Դերային խաղերը ժամանցային բնույթի խաղեր են, դրամատիկ գործողության տեսակ, որի մասնակիցները գործում են ընտրված դերերի շրջանակներում, ղեկավարվում են ընտրված դերի միջավայրի տրամաբանությամբ և գործում են արդեն եղած սյուժեով, կամ հենց իրենք են ստեղծում սյուժեն: Հաջող է ստացվել խաղը թե ոչ, որոշվում է խաղացողի խաղի` ընդունված կանոններին համապատասխանությամբ: Կանոնների շրջանակներում խաղացողները հանգիստ կարող են իմպրովիզ անել, որը կբերի իրենց կամ իրենց թիմի հաղթանակին: Այսպիսով դերային խաղն իրենից ներկայացնում է մեկ կամ մի խումբ անձանց կողմից որոշակի իրադարության խաղային մոդելավորումը: Դերային խաղի գործողությունները ծավալվում են այդ խաղի աշխարհում: Այդ աշխարհը կարող է լինել ամբողջովին հորինված, կամ հիմնված լինել ինչ որ գրքի կամ ֆիլմի, կամ մի իրադարձության սյուժեի վրա: Այսպիսի խաղերում շատ հաճախ բացակայում է վերջնական նպատակը և խաղի իմաստը կայանում է այդ խաղային աշխարհի ուսումնասիրումը: Դերային խաղն ունի ուսուցանող, դաստիարակող և պրակտիկ մեծ հնարավորություններ: Այն խոսքային, խաղային և ուսուցման միաժամանակյա գործընթաց է: Հոգեբանների կարծիքով դասապրոցեսում խաղի մրջոցով ստեղծված խթանումը (խաղային խթանումը) պետք է կիրառվի ճանաչողական, էսթետիկական, հաղորդակցական խթանումների հետ միասին: Խաղի ընթացքում երեխան գտնվում է խոսքային պատրաստականության մեջ, ուշադիր լսում է դաստիարակին և ընկերներին: Անընդհատ կրկնվող բառերը չեն հոգնեցնում ու ձանձրացնում նրան:

 6

7

3.***ԴԵՐԱՅԻՆ ԽԱՂԸ՝ ՈՐՊԵՍ ՈՒՍՈՒՑՄԱՆ ՄԵԹՈԴ։ ԴԵՐԱՅԻՆ ԽԱՂԻ ՆՊԱՏԱԿՆԵՐԸ***

 Դերային խաղերը գործողության տեսակ են, որի մասնակիցները գործում են ընտրված դերերի շրջանակներում, ղեկավարվում են ընտրված դերի միջավայրի տրամաբանությամբ և գործում են արդեն եղած սյուժեով, կամ հենց իրենք են ստեղծում սյուժեն։ Այսինքն, դերային խաղն իրենց ներկայացնում է մեկ կամ մի խումբ անձանց կողմից որոշակի իրադրության խաղային մոդելավորում։

 Անհատի վարքի հմտությունների ձևավորման հզոր միջոցներից մեկն է համարվում  դերային խաղը: Այն խոսքային, խաղային և ուսուցման միաժամանակյա գործընթաց է: Դերային խաղն ունի ուսուցանող, դաստիարակող և պրակտիկ մեծ հնարավորություններ:

 Դերային խաղը իրադրությամբ ղեկավարվող խոսքային վարժություն է, որն ուղղված է խոսքային և հաղորդակցական հմտությունների կատարելագործմանը և օտար լեզվով խոսելու կարողություննրի զարգացմանը: Լինելով հաղորդակցման ուսուցման կազմակերպման յուրահատուկ ձև, դերային խաղերը հեշտությամբ են ներմուծվում դասի մեջ, քանի որ այն միևնույն ժամանակ խոսքային, խաղային և ուսումնական գործընթաց է:

 Դերախաղը միջոց է կրկնելու, ստուգելու և ամրապնդելու սովորածը։ Այն նաև նպաստում է սեփական վարքագիծը գիտակցաբար դրսևորելուն, նոր վարքագծին վարժվելուն և դիտողականության ու հետադարձ կապի հմտությունը զարգացնելուն։

 Դերային խաղը կարող է կիրառվել որպես օտար լեզվի ուսուցման մեթոդ տարբեր տարիքի և լեզվի տիրապետման տարբեր մակարդակ ունեցող սովորողների համար: Դերային խաղը կարելի է դիտարկել որպես օտար լեզվով հաղորդակցվելու ամենաճշգրիտ մոդելը, որովհետև այն հանդիսանում է իրականության կրկնօրինակում։ Դերային խաղերի ընտրությունը՝ որպես օտար լեզվի ուսուցման մեթոդ, լուծում է երկու կարևորագույն խնդիր՝ ծառայում է ուսուցման հիմնական նպատակի իրականացմանը և նպաստում սովորողների մոտիվացիային:

 Դերային խաղերն օգնում են խոսքային իրադրությունը մոտեցնել բնական միջավայրին, նպաստում են լեզվական նյութի արդյունավետ մշակմանը և գիտելիքների գործաբանական կիրառությանը:

 Խաղային իրադրությունը կամ դերային խաղի սցենարը կարող են լինել իրական կամ ոչ իրական։ Դերային խաղի նպատակն է այնպես անել, որ սովորողները ինքնադրսևորվեն հնարավորինս ինքնուրույն, ստեղծագործաբար և այնպես, որ այդ գործողությունը նրանց հաճույք պատճառի:

 Դերային խաղերի ընտրությունը՝ որպես օտար լեզվի ուսուցման մեթոդ, լուծում է երկու կարևորագույն խնդիր՝ ծառայում է ուսուցման հիմնական նպատակի իրականացմանը և նպաստում սովորողների մոտիվացիային:

Դերային խաղերն օգնում են խոսքային իրադրությունը մոտեցնել բնական միջավայրին, նպաստում են լեզվական նյութի արդյունավետ մշակմանը և գիտելիքների գործաբանական կիրառությանը:

 Խաղային իրադրությունը կամ դերային խաղի սցենարը կարող են լինել իրական կամ ոչ իրական։ Դերային խաղի նպատակն է այնպես անել, որ սովորողները ինքնադրսևորվեն հնարավորինս ինքնուրույն, ստեղծագործաբար և այնպես, որ այդ գործողությունը նրանց հաճույք պատճառի:

 8

***ԴԵՐԱՅԻՆ ԽԱՂԻ ՓՈՒԼԵՐԸ, ՏԵՍԱԿՆԵՐԸ***

Դերային խաղի արդյունավետ իրականացման համար կարևոր է ճիշտ և հանագամանորեն կազմակերպել այն ։ Դրա համար անհրաժեշտ է իմանալ դերային խաղի փուլերը և տեսակները:

4.1. **Դերային խաղի փուլերն են՝**

1. ԴԵՐԱՅԻՆ ԽԱՂԻ ՊԼԱՆԱՎՈՐՈՒՄ:

Դերային խաղի նախապատրաստումն սկսվում է սցենարի մշակմամբ, իրավիճակի, օբյեկտների պայմանական արտահայտությամբ: Հետո կազմվում է դերային խաղի անցկացման պլանը: Ուուցիչը պետք է ունենա խաղի իրականացման ընդհանուր նկարագիրը և հստակ պատկերացնի գործող անձանց բնութագրիչ յուրահատկությունները:

1. ԴԵՐԱՅԻՆ ԽԱՂԻ ԲՈՎԱՆԴԱԿՈՒԹՅԱՆ, ԴԵՐԵՐԻ, ՆՊԱՏԱԿԻ ՆԵՐԿԱՅԱՑՈՒՄ։

Այս փուլի ընթացքում ներկայացվում են դերային խաղի թեման, նպատակը, գործող անձանց, լեզվական միջոցները, բառապաշարը, կատարվում է դերերի բաժանում, հակիրճ ներկայացվում է դերային խաղը: Տրվում են նախորոք պատրաստված անհրաժեշտ նյութերը,բացատրվում են խաղի կանոնները: Սովորողները նախապատրաստում են դերը, անհրաժեշտության դեպքում դիմում են ուսուցչին լրացուցիչ բացատրություններ ստանալու համար: Անհրաժեշտ է հետևել սովորողների գործողություններին, անհրաժեշտության դեպքում լրացուցիչ աշխատանք տանել շուտ ավարտած աշակերտների հետ:

1. ԴԵՐԱՅԻՆ ԽԱՂԻ ԻՐԱԿԱՆԱՑՈՒՄ:

Այս փուլում տեղի է ունենում դերային խաղի իրականացումը: Յուրաքանչյուր սովորող խաղում է իրեն հանձնարարված իրադրությունը՝ կատարելով որոշակի դեր: Այս փուլի ընթացքում ուսուցչի միջամտությունը պետք է լինի նվազագույնը։

1. ԻՐԱԿԱՆԱՑՎԱԾ ԴԵՐԱՅԻՆ ԽԱՂԻ ՎԵՐԼՈՒԾՈՒԹՅՈՒՆ, ԸՆԴՀԱՆՐԱՑՈՒՄ

Դերային խաղի ավարտից հետո ուսուցիչն աշակերտների հետ կատարում է ընդհանրացում, սովորողները փոխանակվում են կարծիքնրերով, ինչը ստացվեց կամ չստացվեց, ինչի շուրջ կարելի է աշխատել: Վերջում ուսուցիչը մատնանշում է գրանցած հաջողություննրը, նշում սխալները, կատարվում է գնահատում: Գնահատումը կարելի է իրականացնել հետևյալ կերպ՝

Ա. Ինքնագնահատում

 Բ. Գործողության գնահատում դերային խաղը դիտող աշակերտների կողմից

 Գ. Ուսուցչի կողմից դերային խաղի գնահատում

 9

1. ԴԵՐԱՅԻՆ ԽԱՂԻ ԶԱՐԳԱՑՈՒՄ

Ա. Նոր տեքստերի կազմում

Բ. Լեզվաբանական աշխատանք սխալների շուրջ

Այս փուլը կարելի է կիրառել նաև որպես տնային հանձնարարություն:

 4.2 ԴԵՐԱՅԻՆ ԽԱՂԵՐԻ ՏԵՍԱԿՆԵՐՆ ԵՆ՝

1. ***Տեղեկույթի փոխանակում***
2. ***Դերային խաղ՝ըստ սցենարի***
3. ***Միջանձնային հարաբերությունների հաստատում***
4. ***Դերային խաղեր՝ տարբեր խոսքային և ոչ խոսքային գործողությունների կիրառմամբ***

Ա. Դիմախաղ: Օրինակ՝ սովորողներին առաջարկվում է դերային խաղ ,,Գուշակիր բառը,, թեմայով: Աշակերտներից մեկը ժեստերի օգնությամբ բացատրում է ուսուցչի կողմից նրա ականջին ասած ֆրանսերեն բառը, իսկ աշակերտները պիտի գուշակեն բառը: Նա, ով առաջինն է գուշակում բառը ստանում է իրավունք բացատրելու հաջորդ բառը: Բացատրությունները կարող են լինել երրորդ օտար լեզվի դեպքում հայերեն կամ ֆրանսերեն,իսկ ֆրանսերեն լեզվին ավելի լավ տիրապետող աշակերտների դեպքում միայն ֆրանսերեն:

Բ. Դերային խաղ որևէ առարկայի վերաբերյալ

Գ. Հնչյունաբանական դերային խաղ

 Դ. Դերային խաղ նկարների վերաբերյալ

 Ե. Դերային խաղ տեքստի վերաբերյալ

 10

1. ***Դերային խաղեր ՝ կիրառված ֆրանսերենի՝ որպես երրորդ օտար լեզվի դասերին տարբեր դասարաններում***
2. ***Դերային խաղ <<Քույր-քաղաքներ >>***

Սովորողները պետք է զրույց վարեն իրենց հարազատ քաղաքի ֆրանսիական քույր-քաղաքից ժամանած աշակերտի հետ՝ նկարագելով իրենց քաղաքները՝ համապատասխանաբար ենթադրյալ հայ աշակերտը՝ հայկական քաղաքը, ֆրանսիացի աշակերտը՝ ֆրանսիական քաղաքը:

 Խաղը կարելի է կիրառել 6-րդ, 7-րդ, 9-րդ դասարաններում՝ համապատաս-

 խան թեմաներն ուսումնասիրելուց հետո:

 Դերային խաղի նպատակն է սովորողներին փոխանցել անհրաժեշտ լեզվական գիտելիքներ, ծանոթացնել երկու երկրների քաղաքակրթությանը, տեղեկություններով փոխանակվել միմյանց քաղաքների վերաբերյալ, միջանձնային հարաբերություններ ձևավորել, նպաստել միջմշակութային հաղորդակցությանը:

1. ***Դերային խաղ <<Երկվորյակներ>>***

Խաղը կիրառելի է տարբեր դասարաններում:

Աշակերտներից մեկը հարցեր է տալիս մյուսը պատասխանում, իսկ երրորդը կրկնում է նրա պատասխանը՝ ավելացնելով ,,ես նույնպես,, արտահայտությունը:

Դերային խաղը շատ արդյունավետ է խոսքային նմուշների ուսուցման և ամրապնդման համար: Նաև կարելի կիրառել քերականական հմտությունների ամրապնդման համար՝ հատկապես երրորդ խմբի բայերի խոնարհումն ամրապնդելու համար:

1. ***Դերային խաղ <<Գուշակիր բառը >>***

Խաղը կիրառելի է 8-րդ, 9-րդ դասարաններում:

Աշակերտներից մեկը ժեստերի օգնությամբ բացատրում է ուսուցչի կողմից նրա ականջին ասած ֆրանսերեն բառը, իսկ աշակերտները պիտի գուշակեն բառը: Նա, ով առաջինն է գուշակում բառը ստանում է իրավունք բացատրելու հաջորդ բառը: Բացատրությունները կարող են լինել մայրենի լեզվով երրորդ օտար լեզվի դեպքում և ֆրանսերեն լեզվին ավելի լավ տիրապետող աշակերտների դեպքում՝ ֆրանսերեն լեզվով:

 11

1. ***Դերային խաղ <<Ով ով է>>***

Խաղը կիրառելի է 6-րդ,7-րդ դասարաններում անձի նկարագրության համար անհրաժեշտ բառապաշարն ուսումնասիրելուց հետո:

Սովորողներին բաժանվում են նկարներ տարբեր մարդկանց, որոնց նրանք պիտի նկարագրեն, իսկ մյուսները պետք է նկարագրությունը համապատասխանեցնելով նկարին՝ գուշակեն, թե ով ով է:

***5.Դերային խաղ <<Թանգարանում>>***

Աշակերտներին առաջարկում է թանգարանում որևէ նկարի շուրջ զրույց ծավալել՝ արտահայտելով սեփական կարծիքը:

Դերային խաղը կիրառելի է 9-րդ դասարանում՝ Իմպրեսսիոննիստ նկարիչներ թեման ուսումնասիրելուց և կտավի նկարագրության համար անհրաժեշտ բառապաշարը յուրացնելուց հետո:

***6.Դերային խաղ <<Քարավան>>***

Խաղը կիրառելի է բոլոր դասարաններում: Նախատեսված է թեմատիկ բառաբաշարն ամրապնդելու համար:

Դասարանը բաժանվում է խմբերի: Խմբի անդամներն իրենց պատկերացնում են քարավանի մաս: Առաջարկվում է որևէ թեմա: Քարավանի անդամներից առաջինն ասում է այդ թեմայի շուրջ որևէ բառ, հաջորդը կրկնում է նախորդի ասած բառն ու ինքն ասում իր մտածած բառը: Եվ այսպես շարունակ մինչև վերջին մասնակիցը: Հաղթում է այն խումբը,որի մասնակիցներն ամենաշատ

 բառերն են ասել:

***7.Բառախաղ <<Արև>>***

Խաղը կիրառելի է բոլոր դասարաններում: Արդյունավետ է թեմատիկ բառապաշարի ամրապնդման նպատակով: Ուսուցիչը գրատախտակին նկարում է արև, որի կենտրոնում գրում է ցանկալի բառախումբը, օրինակ <<հագուստ>> կամ <<սննդամթերք>>, իսկ աշակերտները արև ճառագայթների վրա գրում են տվյալ բառախմբին առնչվող բառեր: Խաղի նպատակը ոչ միայն թեմատիկ բառապաշարի ամրապնդումն ու հարստացումն է, այլև ուղղագրության ամրապնդումը:

***8.Բառախաղ <<Տեղավորիր արկղում>>***

Խաղը կիրառելի է տարբեր դասարաններում: Դասարանը բաժանվում է երկու կամ երեք խմբի: Ուսուցիչը ցույց է տալիս որևէ միջին մեծության արկղ և առաջարկում է անվանել առարկաներ որևէ տառով սկսվող կամ որևէ թեմային առնչվող , որոնք կարելի է տեղավորել տրված արկղի մեջ:

***9.Խաչբառեր***

Բառախաղերի լավագույն օրինակներից են խաչբառերը,որոնք կարելի է կիրառել ոչ միայն բառապաշարի ամրապնդման, այլև քերականության ուսուցումը հեշտացնելու նպատակով: Օրինակ՝ սովորողներին առաջարկել ենք խաչբառեր պարզ անցյալ ժամանակաձևում անկանոն բայերի վերաբերյալ կամ ածականների համեմատական աստիճանի վերաբերյալ:

***10.Բառախաղ <<Սիմոնն ասում է….>>***

Խաղը կիրառելի է տարրական դասարաններում նախաայբբենական շրջանում դասարանում կիրառվող օտար լեզվով հրահանգների ուսուցման ժամանակ: Օրինակ ՝ <<Սիմոնն ասում է կանգնիր կամ նստիր, ծափ տուր>> և այլն: Այս բառախաղը կարելի է կիրառել նաև որպես դադար՝մտավոր գործողությունից ֆիզիկականի անցման և աշակերտների մկանային ստատիկ լարվածության վերացման ժամանակ:

 12

 13

**Դերախաղի նշանակությունը կրտսեր դպրոցական տարիքի երեխաների համար**

 Մեծ մանկավարժ Սուխումլինսկին ասել է տարրական դպրոցի մասին.«Տարրական դպրոցը պետք է տա գիտելիքների կայուն շրջանակ, և ոչ միայն տարրական թևը, այլ նաև մյուս օղակները: Ուսուցումը պետք է կապված լինի մտավոր ֆիզիկական, աշխատանքային, գեղագիտական, բարոյական ուժերի, այսինքն բազմակողմանի խաղի հետ, լինի հուզիչ, հետաքրքիր և դառնա մի գիրք, որը երեխան ցանկանա կարդալ»:«Արդեն սովորելը նրանց համար դառնում է հետաքրքիր, գրավիչ, ուր կա խաղի «պայծառ լույսը»»: Խաղը երեխայի մտածողության ազնիվ զգացմունքների ու ձգտումների կենսատու աղբյուրն է : Եթե դիտարկենք խաղը երեխայի ֆիզիոլոգիական տեսանկյունից, ապա այն զարգացնում է երեխայի ֆիզիկական ուժերը, ամրանում են ձեռքերը, ոտքերը, մարմինը դառնում է ճկուն, աչքը` սուր, զարգանում է նաև հնարամտությունը, նախաձեռնությունը և աչքաչափը: ՕՐ- Սպորտով զբաղվող երեխաները ավելի ուշադիր են,աչալուրջ, զգոն և համբերատար: Խաղերը երեխային տալիս են հնարավորություններ, որ նրանք ինքնուրույն շարժուն գործունեություն կատարեն:Երեխան ինքն է գտնում ելքը, դժվարությունները հաղթահարելու համար: Խաղային գործունեությունն իրականացվում է որոշակի տարածության և ժամանակի սահմաններում: Կրտսեր դպրոցում անցկացվում են շարժողական, դիդակտիկ խաղեր, իսկ ավելի բարձր դասարաններում` սպորտային: Խաղն ունի 3 գործառույթ ` 1. Ուսումնական գործընթացը թեթևացնելն ու աշխուժացնելն է, որոնց նպաստում են հեքիաթները, նկարները, 12 2. դերային տարրերը, դրանք պետք է կապել երկխոսություններով, կամ էլ կարդալ դերերով, վարժություններ, խնդիրներ կազմելու ժամանակ կիրառել, 3. մրցույթային է, իր մրցանակաբաշխություննռրով: Կարող են լինել օլիմպիադաներ, մրցույթներ: Երեխան մանկուց խաղում է, և որպեսզի առաջընթաց նկատվի պետք է `

 • ընտրել դասին համապատասխան կրթադաստիարակչական խաղեր,

• բովանդակությունը խաղի պետք է համապատասխանի երեխաների հետաքրքրություններին և պահանջմունքներին,

• կարողոնան հաղթահարել դժվարությունները, որոնց կօգնեն հիշողությունը, ուշադրությունը, մտածողությունը,

 • դասի ճիշտ տեղում խաղը կազմակերպել: Երեխայի ուսումնական գործընթացում մեծ

տեղ է տվել խաղին նաև Մակարենկոն ասելով. « Երեխան պետք է խաղա, նրան ոչ միայն ժամանակ տալ խաղալու, այլև խաղով հագեցնել նրա ողջ կյանքը»: Խաղի տեսակներն են. 1. մտավոր, շտկողական, շարժուն 2. ուսուցողական, 3. հետաքրքրաշարժ, տրամաբանական: Դիդակտիկ խաղն ունի հետևյալ կառուցվածքը`

 • խաղի ընթացքում յուրաքանչյուր երեխա պետք է ձեռք բերի որոշակի գիտելիքներ, ունակություններ, հմտություններ,

• ձևավորվի և զարգանա անձնային որակներ,

 • խաղը պետք է ապահոված լինի դիդակտիկական նյութերով և պարագաներով,

• խաղի ընթացքը հասկանալի բացատրվի, կանոնները նույնպես, 13

 • արդյունքները վերլուծվի և օբյեկտիվ գնահատվի, ամփոփվի: Դերային խաղի օրինակ

. Դերային խաղը օգտագործվեց այն ժամանակ, երբ առաջին դասարանում հանգստի ժամին ընթերցվեց հեքիաթը: Ուսուցչուհին ընթերցեց օգտագործելով իր դերասանական կարողությունները, երեխաներին հանձնարարվեց դերերը և կատարվեց դերային խաղը հեքիաթի միջոցով: Այնուհետև դերերը փոխվեցին, այս միջոցով փորձելով պարզել երեխաների ունակությունները:

Խաղի միջոցով ամրապնդվում է նաև մաթեմատիկան: Այն կատարվում է այսպես՝ կարդում են խնդիրը և տալիս լուծում, այնուհետև հանձնարարվում է,որ փոխեն պահանջը և այս գործողությունը կատարվում է մի քանի անգամ: Այս կերպ զարգացնելով աշակերտների մտածելակերպը:

 14

 ***ԵԶՐԱԿԱՑՈՒԹՅՈՒՆ***

Դերային խաղն իրենց ներկայացնում է մեկ կամ մի խումբ անձանց կողմից որոշակի իրադրության խաղային մոդելավորում, որը, հետևաբար, նպաստում է սովորողների միջև համագործակցությանը, միջանձնային և հաղորդակցական հմտությունների ձևավորմանը:

 Լինելով իրական իրադրության կրկնօրինակում՝ սովորողները, իրենք էլ չգիտակցելով, ստանձնելով որոշակի դեր՝ ձեռք են բերում տվյալ իրադրությանը բնորոշ անհրաժեշտ լեզվական հմտություններ, բառապաշար, կարողություններ, գիտելիքներ և հմտություններ:

 Դերային խաղերի ընտրությունը՝ որպես օտար լեզվի ուսուցման մեթոդ, լուծում է երկու կարևորագույն խնդիր՝ ծառայում է ուսուցման հիմնական նպատակի իրականացմանը և նպաստում սովորողների մոտիվացիային: Իսկ մոտիվացիան ցանկացած գործի արդյունավետության կարևորագույն գրավականն է, առավել ևս ,երբ այն մեծագույն հաճույք է պատճառում, չէ որ ինչպես ասում է Ֆ. Շիլլերը << Խաղի ժամանակ իր սեփական ունակությունները բացահայտելիս՝ մարդն այնպիսի հաճույք է զգում, ինչպիսի հաճույք ,որ զգում է նկարիչը՝ ստեղծագործելիս>>:

 Այսպիսով, դերային խաղը իր ուսումնական ու ուսուցողական բովանդակությամբ այնուամենայնիվ խաղ է. *ուրեմն սովորենք՝ խաղալով և խաղանք ՝սովորելով:*

 15

 

 16